Ragnar Klavan

Ragnar Klavan (født 30. oktober 1985) er en estisk fotballspiller som spiller for Paide Linnameeskond. 

Han er en midtstopper, men har spilt som venstreback tidligere i karrieren hans.

Tidligere i livet
Klavan ble født den 30. oktober 1985 i Viljandi, Estland. Hans far Dzintar Klavan var en profesjonell footballspiller som spilte som en midtbanespiller og representerte det Estiske landslaget Klavan begynte også å spille fotball som midtbanespiller; og sa senere at Zinedine Zidane var hans inspirasjon.

Klubbkarriere

Tulevik
Klavan startet karrieren sin ved lokalklubben Tulevik. Han debuterte i seniorligaen Esiliiga den 8. april 2001, hvor han spilte for Tuleviks reservelag FC Elva og scoret vinnermålet mot Sillamäe Kalev i en 2–1 hjemmekamp. Han begynte å spille for Tuleviks A-lag i 2002 og debuterte i Meistriliiga den 31. mars 2002, i en alder av 16, i en uavgjort kamp mot Levadia.

Flora
I juli 2003, skrev Klavan kontrakt med Meistriliigaklubben Flora. Han spilte sin debutkamp den 11. Juli 2003, da han kom inn som innbytter i det 67. minuttet og scoret i det 85. i en 4–4 bortekamp mot TVMK. Klavan vant Meistriliiga tittelen med Flora den sesongen.

Vålerenga (lån)
Den 31. august 2004 ble Klavan lånt ut til Vålerenga på et tre måneders lån. Vålerenga betalte 300.000 kr for Klavan, med mulighet for å signere permanent for ca. 4.000.000 kr når lånperioden var over. Han debuterte i Tippeligaen den 19. september 2004, da han kom inn som innbytter for Steffen Iversen i det 86. minuttet i et 4–1 vinn mot Molde. Den 19. november 2004 ble lånet utvidet ett år til, frem til 30. november 2005.

Heracles Almelo
Den 4. august 2005, signerte Klavan en treårskontrakt med Eredivisieklubben Heracles Almelo for ca. 1.500.000 kr. Han spilte sin første kamp den 13. august 2005, i en uavgjort 1–1 hjemmekamp mot PSV. Klavan scoret sitt første Eredivisie mål den 31. desember 2006 i en hjemmekamp mot Vitesse som endte 2-2. Han scoret sitt andre mål den 24. august 2007, i et 1–2 tap mot Roda JC. Den 29. desember 2007 signerte Klavan en ny kontrakt med klubben som skulle utvide hans værelse hos klubben frem til 30. juni 2009.

AZ
Den 27. januar 2009 ble Klavan lånt ut til AZ frem til slutten av 2008–09 sesongen, hvor han fikk muligheten til å signere permanent. Han debuterte for klubben den 4. februar 2009, i en hjemmekamp mot Roda JC som endte 1-0 til hjemmelaget. Klavan kom inn på banen i det 60. minutt som innbytter for Kees Luijckx. Den 14. februar, signerte Klavan en fireårskontrakt som ville holde han hos klubben frem til juni 2013. Klavan vant Eredivisie tittelen med AZ i 2008–09 sesongen.

Den 29. september 2009, ble Klavan den første estlenderen som spilte i Mesterligaen, da han kom inn som innbytter for Sébastien Pocognoli i en hjemmekamp mot Standard Liège i gruppespillet. Han fikk begrenset spilletid under trenerne Ronald Koeman og Dick Advocaat, og fikk spille bare 11 ligakamper i 2009–10 sesongen, men fikk mer spilletid da Gertjan Verbeek begynte å trene laget i april 2010. 
Den 29. juli 2010 scoret Klavan sitt første mål for AZ i en 2–0 hjemmeseier mot IFK Göteborg i den tredje kvalifiseringsrunden av Europaligaen.

FC Augsburg
Den 2. juli 2012, signerte Klavan en toårskontrakt med Bundesligaklubben FC Augsburg. Han spilte sin første kamp for klubben den 14. september 2012, da han kom inn som innbytter i det 67. minuttet i en 0–0 hjemmekamp mot VfL Wolfsburg. Klavan fikk etterhvert mye spilletid da han begynte å etablere seg som førstevalg i startelleveren sammen med Jan-Ingwer Callsen-Bracker i midtstopperposisjonen. Han scoret sitt første Bundesliga mål den 1. mars 2014, i en hjemmekamp mot Hannover 96 som endte 1-1.

Klavan spilte alle minuttene i hele 2014–15 sesongen da FC Augsburg kom på femteplass i ligaen, klubbens høyeste plassering i historien.

Liverpool

Den 20. juli 2016, signerte Klavan en treårskontrakt med den engelske klubben Liverpool for ca. 47.000.000 kr. Overgangssummen gjorde Klavan til den dyreste estiske fotballspilleren noensinne.

Klavan debuterte i Premier League den 14. august 2016, i en 4–3 borteseier mot Arsenal. Han scoret sitt første mål for Liverpool den 20. september 2016, i en borteseier mot Derby som endte 3-0. 19. Desember 2016 ble Klavan nevnt som banens beste etter hans opptreden i Liverpools 1–0 seier mot Everton på Goodison Park.

Den 1. januar 2018 ble Klavan den første estiske spilleren til å score i Premier League da han scoret vinnermålet i det fjerde tilleggsminuttet i en 2-1 seier over Burnley.

Referanser

Eksterne lenker 
 
 

Estiske fotballspillere
Utenlandske fotballspillere i Norge
Fotballspillere for JK Viljandi Tulevik
Fotballspillere for FC Flora Tallinn
Fotballspillere for Vålerenga Fotball
Fotballspillere for Heracles Almelo
Fotballspillere for AZ Alkmaar
Fotballspillere for FC Augsburg
Fotballspillere for Liverpool FC
Fotballspillere for Cagliari Calcio
Fotballspillere for Paide Linnameeskond
Fødsler i 1985